Diari Oficial de la Generalitat Valenciana


Sumari del DOGV 6433, del 07-01-2011 (2010/13149)

RESOLUCIÓ de 26 de novembre de 2010, de la Conselleria d'Educació, per la qual es modifica l'autorització del centre docent d'Educació Infantil de primer cicle El Soldadito de València, per canvi de titularitat.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13647


Data del document
:   26-11-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 26 de novembre de 2010, de la Conselleria d'Educació, per la qual es modifica l'autorització del centre docent d'Educació Infantil de primer cicle El Soldadito de València, per canvi de titularitat. [2010/13367]  
L'expedient ha sigut iniciat a instància de Consuelo Cases Sabater, María Jesús Gabriel Muñoz i Consuelo Gisbert Sempere, actuals titulars, en sol·licitud de modificació de l'autorització del Centre d'Educació Infantil de primer cicle El Soldadito de València, codi 50490831, per canvi de titularitat a favor d'El Soldadito Musical, Societat Limitada.  
Els nous titulars declaren no trobar-se incurs en cap dels supòsits relacionats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010); i el Decret 115/1990, de 9 de juliol (DOGV de 24.07.1990), pel qual es crea el Registre de Centres Docents de la Comunitat Valenciana.  
Vista la proposta del director general d'Ordenació i Centres Docents, de data 26 de novembre de 2010, i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la delegació establida en la Resolució de 22 de juny de 2010, resolc:  
Primer  
Modificar l'autorització per canvi de titularitat del centre que més avall s'indica, en els termes que s'especifiquen.  
Denominació genèrica del centre: Centre d'Educació Infantil de primer cicle.  
Denominació específica del centre: El Soldadito.  
Anterior titularitat: Consuelo Cases Sabater, María Jesús Gabriel Muñoz i Consuelo Gisbert Sempere.  
Nova titularitat que s'autoritza: El Soldadito Musical, Societat Limitada.  
Domicili: c/ Aparisi i Guijarro, núm. 7.  
Localitat: València (46760).  
Província: València.  
Codi: 93839409.  
Segon  
La present autorització de canvi de titularitat queda condicionada a l'acreditació, per part de la nova titularitat, de la inscripció en el Registre Mercantil de València del document notarial de constitució de societat limitada de data 9 de novembre de 2010 i del títol jurídic que justifica la possibilitat d'utilització dels immobles afectats la citada mercantil, en el termini de 15 dies des de la seua publicació o notificació.   
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que esgota la via administrativa es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 26 de novembre de 2010.- El conseller d'Educació, p. d. atorgada per la Resolució de 22 de juny de 2010 (DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.